આ મુદ્દે પીઆઇએલ કરનાર હેમાંગ રાવલે જણાવ્યું હતું કે, મોટી સંખ્યામાં સરકારી ગ્રાન્ટેડ અને નોન ગ્રાન્ટેડ શાળાના શિક્ષકો ખાનગી ટ્યુશન ચલાવીને વિદ્યાર્થીઓના ભવિષ્ય સાથે ચેડાં કરી રહ્યાં છે. શિક્ષકો અને તંત્રની મીલીભગતને કારણે શિક્ષણ હવે વ્યવસાય બની ગયો છે તથા વિદ્યાર્થીઓ અને તેમના માતા-પિતાને બ્લેકમેઇલ કરવામાં આવે છે, જેના કારણે ઘણાં વિદ્યાર્થીઓની કારકિર્દીને નુકશાન થઇ રહ્યું છે. આ સ્થિતિમાં ખાસ કરીને ધોરણ ૧૦માં ૩૦ ઇન્ટર્નલ માર્ક્સની વ્યવસ્થાની સમીક્ષા થાય તે જરૂરી છે. આ ઉપરાંત સરકાર ખાનગી ટ્યુશન ચલાવતા સરકારી શિક્ષકો સામે કડક પગલાં ભરાય તેવી અમારી માગ છે.